पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमितों की तादाद बढ़ने के साथ ही कोरोना से मौत का आंकड़ा भी बढ़ता जा रहा है। अटेली में शुक्रवार रात को 53 वर्षीय महिला की मौत हो गई। कोरोना रिपोर्ट आती इससे पहले ही बिना प्रोटोकॉल अंतिम संस्कार कर दिया गया। अंतिम संस्कार में अनेक लोग शामिल हुए। अब शनिवार को आई रिपोर्ट में उनके कोरोना पॉजिटिव होने की पुष्टि हुई है। स्वास्थ्य विभाग की टीम ने मृतका के परिवारजनों के अलावा अंतिम संस्कार में शामिल हुए लोगों के सैंपल लेकर जांच के लिए भेज दिए हैं।
ऐसे में सवाल उठता है कि बिना रिपोर्ट आए इतनी भीड़ जुटाना या भीड़ का हिस्सा बनना कहां तक वाजिब है। ऐसे लापरवाही कई लोगों पर भारी पड़ सकती है। जानकारी के अनुसार शुक्रवार देर रात कस्बा अटेली निवासी 53 वर्षीय महिला चंपा देवी की कोरोना से मौत हो गई। वे पिछले 10 दिन से बीमार थीं। महिला को पहले नारनौल के एक प्राइवेट हार्ट अस्पताल में भर्ती करवाया गया था, लेकिन गंभीर स्थिति के चलते गुड़गांव रेफर कर दिया गया।
जहां महिला ने शुक्रवार देर रात उपचार के दौरान दम तोड़ दिया। मृतक महिला अटेली स्थित राजकीय कन्या स्कूल में सफाई कर्मचारी के पद पर कार्यरत थी। शनिवार देर रात महिला की मौत के बाद परिजन उसके शव को शनिवार सुबह 6.30 बजे लेकर कस्बा अटेली पहुंचे तथा बिना कोरोना प्रोटाकॉल के महिला के शव का अंतिम संस्कार कर दिया। करीब एक घंटे बाद 8 बजे महिला की रिपोर्ट कोरोना पॉजिटिव आयी। अब स्वास्थ्य विभाग की टीम ने मृतका के परिवारजनों के अलावा अंतिम संस्कार में शामिल लोगों के सैंपल जांच के लिए भेज दिए हैं। बता दें कि 4 दिन पहले भी एक दंपति की मौत कोरोना से हुई थी, परंतु उनकी रिपोर्ट बाद में आई। ऐसे में उनका अंतिम संस्कार कोरोना प्रोटोकॉल के तहत नहीं हुआ था। उनके परिवार में भी अनेक केस संक्रमित हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn